b'\n_START_ARTICLE_\nRaketoplan Challenger\n_START_PARAGRAPH_\nRaketoplan Challenger (angle\xc5\xa1ko Izzivalec) je bil drugi NASIN raketoplan, imel je uradno oznako OV-099._NEWLINE_Challenger je bil narejen iz okvirja STA-099, ki je bil prvotno sestavljen za preskusno plovilo. STA-099 najprej ni bil namenjen za vesoljske polete, vendar so pri Nasi ugotovili, da bo uporabiti to ogrodje ceneje, kot pa po prvotnih na\xc4\x8drtih prirediti Enterprise._NEWLINE_Prvi\xc4\x8d je Challenger na odpravo poletel aprila 1983 in je potem izpeljal \xc5\xa1e osem odprav v nizki tirnici. 73 sekund po izstrelitvi na 10 odpravo, 28. januarja 1986, je raketoplan razneslo. Pri tem je umrlo vseh sedem \xc4\x8dlanov posadke, med njimi tudi Christa McAuliffe, u\xc4\x8diteljica iz mesta New Hampshire, ki je bila za polet izbrana v okviru projekta U\xc4\x8ditelj v vesolju, ki naj bi mlade navdu\xc5\xa1il za naravoslovje._NEWLINE_Po nesre\xc4\x8di je NASA sprejela veliko vi\xc5\xa1je varnostne standarde. Poleti so se nadaljevali leta 1988. Challengerja je v Nasinem izboru raketoplanov nasledil Endeavour.'